Jesenski izlet »Okoli hiše«

Jesenski izlet upokojencev DU Šentrupert, ki sta ga podpredsednik društva Marjan Lah in vodička Breda poimenovala »Okoli hiše«,  je več kot uspel. Res ni potrebno, da se odpravimo daleč od doma, v naši bližnji okolici so kraji, ki jih je vredno obiskati. Izlet smo pričeli v Mirni peči z ogledom Pavčkovega in Slakovega muzeja. Peš smo se odpravili do župnijske cerkve sv. Kancijana, kjer nas je sprejel   prijazen župnik ter podrobno predstavil cerkev od njene gradnje naprej. Nadaljevali smo do Drgančevja, kjer smo si ogledali zelo zanimivo muzejsko zbirko nekdanjega industrijskega giganta IMV.
Po obilnem kosilu v gostilni »Pri dedu«, smo si ogledali še Mlin Košak z najdaljšo tradicijo v Sloveniji ter  si napolnili vrečke z njihovimi  izdelki.
[bookmark: _GoBack]Za krajši čas smo se ustavili še na Karlovškem trgu v Šmarjeti v Moletovi hiši ter se posladkali z odličnimi sladoledi.
Polni lepih vtisov smo se odpravili proti domu.
Da je izlet uspel se še enkrat zahvaljujemo vodički Bredi, podpredsedniku društva Marjanu Lahu in seveda vozniku Robiju, ki nas je varno pripeljal domov.

